Source: http://www.evz.ro/de-ce-nu-isi-respecta-iohannis-principala-sarcina-din-fisa-postului.html
Timestamp: 2016-05-27 22:02:58+00:00

Document:
De ce nu îşi respectă Iohannis principala sarcină din fişa postului?
Opinii EVZ	De ce nu îşi respectă Iohannis principala sarcină din fişa postului?
| marţi, 15 martie 2016 | 21 Comentarii
| 4528 Vizualizari 1458055542
Retragerea decoraţiei lui Laszlo Tokes i-a atras un val de critici dure lui Klaus Iohannis. Discuţiile pe tema aceasta au acoperit o problemă mult mai gravă: Preşedintele României nu îşi respectă fişa postului, pe sarcina cea mai importantă pentru România.
Iohannis a fost degeaba criticat pentru retragerea decoraţiei „Steaua României” lui Laszlo Tokes, fiind persoana cea mai puţin responsabilă.
Iniţiativa este marca exclusivă a grupului PSD din Consiliul Naţional al Ordinului „Steaua României” şi a fost pusă la cale în perioada de glorie a lui Victor Ponta.
Naţionalismul agresiv era unul dintre instrumentele cu care Ponta trăgea nădejdea să cucerească Preşedinţia României. Aceasta este raţiunea politică pentru care s-a declanşat retragerea decoraţiei lui Laszlo Tokes.
Desigur, extremistul maghiar a oferit toate motivele pentru succesul acestei operaţiuni de imagine, dar nu declaraţiile acestuia au fost scopul pentru care PSD a declanşat totul.
Decizia Consiliului Naţional al Ordinului „Steaua României” care a propus retragerea decoraţiei a fost supusă controlului de legalitate al Justiţiei, după ce Tokes a atacat în instanţă.	Citeste si:
+Candidatul cu patru case, două terenuri, dar și… ajutor +Cum caută Statul Mafiot să blocheze aflarea Adevărului în cazul morții lui ...
Posted by Mălin Bot, pagina publică on Monday, March 14, 2016
În iunie 2014, când Ponta era pe cai mari şi aproape avea certitudinea că va ajunge preşedinte, Curtea de Apel Bucureşti a respins acţiunea lui Tokes, constatând că propunerea de retragere a fost legală.	Cele mai comentate:
La finele anului, Ponta a pierdut alegerile şi subiectul a rămas interesant doar pentru Tokes şi instanţa în faţa căreia acesta a făcut recurs. În februarie 2016, Înalta Curte de Casaţie şi Justiţie a decis că Tokes nu are dreptate şi i-a respins acţiunea.
Justiţia a stabilit definitiv şi irevocabil că propunerea de retragere decoraţiei a fost legală. Iohannis a punctat o formalitate şi nimic mai mult.
Desigur, i se poate reproşa că nu a încercat şmecheria de a amâna sine die semnarea actului, însă în rest aceasta nu este un subiect pentru care Iohanis să merite papară.
Subiectul Tokes a acoperit, din păcate, o problemă infinit mai serioasă legată de modul în care Iohannis înţelege să-şi prioritizeze acţiunile în acest mandat: Preşedintele României nu îşi îndeplineşte principalele atribuţii din „Fişa postului”. Despre Constituţia României este vorba.
Articolul 80 stabileşte pentru preşedinte un rol clar:
„Veghează la respectarea Constituţiei şi la buna funcţionare a autorităţilor publice. În acest scop, Preşedintele exercită funcţia de mediere între puterile statului, precum şi între stat şi societate”.
Pe lângă textul constituţional, acest preşedinte este încărcat şi cu un mandat puternic legat de buna funcţionare a instituţiilor din Justiţie, dat de electorat. Principalul motiv pentru care Iohannis a fost ales pe această funcţie, aşa cum s-a văzut inclusiv în stradă, în noaptea turului doi de scrutin, când Piaţa Universităţii a fost plină, a fost dorinţa majorităţii să nu ajungă şef al statului Victor Ponta, politician perceput ca risc major pentru obiectivitatea Justiţiei.
Ce rol credeti ca joaca celebrul domn Mihalache in ecuatia "dezamagirilor" provocate de Klaus Iohannis propriului...
Posted by Malin Bot on Monday, March 14, 2016
Românii l-au ales pe Iohannis în primul rând pentru a se asigura că la Cotroceni ajunge un preşedinte care să vegheze în special la buna funcţionare a Justiţiei, în contextul războiului cu corupţia. Toate semnalele ulterioare ale publicului au venit către Iohannis cu acestă temă predilectă, revoluţia #Colectiv fiind cel mai puternic semnal.
Articolul 80 nu este singurul din Constituţie (Fişa postului preşedintelui) care îi dă şefului statului sarcina de a acorda o atenţie specială Justiţiei.
Articolul 125 îi dă atribuţia de a semna decretele de numire a Judecătorilor şi articolul 133 îl pune pe Preşedintele României să prezideze lucrările Consiliului Superior al Magistraturii la care participă.
Toate aceste articole, combinate, alături de mandatul puternic dat lui Iohannis de alegători îl obligau să pună bunul mers al Justiţiei ca prioritate a mandatului său.
Medierea unei soluţii pentru buna funcţionare a anchetelor penale, după ce Curtea Constituţională a decis că există prevederi neconstituţionale în Codul Penal şi Codul de Procedură Penală trebuia să nu-l lase să doarmă pe Iohannis, din momentul când CCR a emis decizia în această privinţă.
În secunda când CCR a stabilit că se încalcă legea fundamentală, preşedintele avea obligaţia politică şi „profesională” să gestioneze repararea lucrurilor. Orice altceva trebuia să treacă pe planul doi, să fie amânat, contramandat, lăsat deoparte.
Ce a făcut Iohannis? A plecat într-o vizită de lucru în Israel, de unde ne-a vorbit despre vieţile anterioare. Şi-a neglijat principala sarcină trasată de Constituţie şi electorat într-un moment de criză în Justiţie.
Asta este o problemă uriaşă.
VIDEO: Ce cereau cei prezenţi în Piaţa Universităţii după ce s-a ştiut că Iohannis a câştigat, în 17 noiembrie 2014
Tag-uri: Klaus Iohannis, Laszlo Tokes, romania, PSD, Victor Ponta, Înalta Curte de Casaţie şi Justiţie, iccj, constitutia romaniei, Piaţa Universităţii, ccr	Cea mai mare greşeală pe care o fac cei care îşi montează centrale termice de apartament

References: Articolul 80

Articolul 80

Articolul 125
 articolul 133
 CCR 
 CCR 
 ccr